CELEX: C2005/132/03
Language: et
Date: 2005-05-28 00:00:00
Title: Euroopa Kohtu (kolmas koda) 17. märtsi 2005. aasta otsus kohtuasjas C-437/02: Euroopa Ühenduste Komisjon versus Soome Vabariik (Liikmesriigi kohustuste rikkumine — Kalandus — Määrused (EMÜ) nr 3760/92 ja nr 2847/93 — Kalavarude kaitse ja majandamine — Kalastustegevuse kontrollimeetmed)

28.5.2005   
            
            
               ET
            
            
               Euroopa Liidu Teataja
            
            
               C 132/2
            
         
      EUROOPA KOHTU
   
   (kolmas koda)
   17. märtsi 2005. aasta otsus
   kohtuasjas C-437/02: Euroopa Ühenduste Komisjon versus Soome Vabariik (1)
   
   (Liikmesriigi kohustuste rikkumine - Kalandus - Määrused (EMÜ) nr 3760/92 ja nr 2847/93 - Kalavarude kaitse ja majandamine - Kalastustegevuse kontrollimeetmed)
   (2005/C 132/03)
   Kohtumenetluse keel: soome
   Kohtuasjas C-437/02: Euroopa Ühenduste Komisjon (esindajad: T. van Rijn ja P. Huttunen), v. Soome Vabariik (esindajad: T. Pynnä ja E. Kourula), mille esemeks on EÜ artikli 226 alusel 3. detsembril 2002 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas ning kohtunikud A. Borg Barthet, A. La Pergola, J.-P. Puissochet (ettekandja) ja A. Ó Caoimh; kohtujurist D. Ruiz-Jarabo Colomer, kohtusekretär R. Grass, 17. märtsil 2005 otsuse, mille resolutiivosa on järgmine:
   
               1.
            
            
               Kuna Soome Vabariik kalandusaastatel 1995 ja 1996:
               
                           —
                        
                        
                           ei võtnud vastu temale määratud kalapüügikvoodi kasutamisega seotud üksikasjalikke eeskirju ega viinud läbi inspektsioone ega kohaldatavates ühenduse määrustes ette nähtud muid kontrolle,
                        
                     
                           —
                        
                        
                           ei keelustanud ettenähtud tähtajaks ajutiselt kalapüüki, et vältida kvootide ammendamist,
                        
                     
                           —
                        
                        
                           ei võtnud vastu vajalikke haldus- ega karistusmeetmeid, mida ta oli kohustatud kohaldama ühtse kalanduspoliitika eeskirju rikkunud laevakaptenite suhtes ja rikkumise eest vastutavate muude isikute suhtes,
                        
                     on ta rikkunud nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuurisüsteem, artikli 9 lõikest 2 ja samuti nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 21 lõigetest 1 ja 2 ning artiklist 31 tulenevaid kohustusi.
            
         
               2.
            
            
               Jätta kohtukulud Soome Vabariigi kanda.
            
         
      (1)  ELT C 31, 8.2.2003.